Kwabena Frimpong-Boateng

**Kwabena Frimpong-Boateng** FGA (born 1949) be Ghanaian physician den cardiothoracic surgeon wey establish de National Cardiothoracic Center for Accra insyd, Ghana, plus de Ghana Red Cross Society. He san be de presido for de Ghana Heart Foundation wey he na be de chief executive officer of Korle-Bu Teaching Hospital for Accra.

As he be somebody wey dem hype for de country insyd paa, dem elect Frimpong-Boateng as a Fellow of de Ghana Academy of Arts and Sciences for December 2002 insyd.

## Career
Frimpong-Boateng attend Sekondi College for Ghana insyd. De young Frimpong-Boateng mow physics den mathematics secof na ein mind all be say he dey wan turn engineer. Buh later he change ein mind say he go turn doctor as dem give am scholarship say make he go mow medicine for Germany. Ein poppie Kofi Frimpong die from heart injuries secof road traffic accident before dem born am so he do ein mind say he go help other squad wey dey similar situations insyd. After he fini ein post-graduate studies, he return go ein birthplace make he practice as Ghana ein first locally based cardiothoracic surgeon. He serve as de Minister of Environment, Science, Technology den Innovation from 2017 go 2021.

For 1992 insyd, he set up de National Cardiothoracic Centre for Korle-Bu Teaching Hospital. Na no cardiothoracic surgery facilities dey for de country insyd for dat tym, so he aim say de centre go teach young surgeons den assist fresh patients. For Ghana insyd, primary health care issues lyk malaria den limited childhood vaccinations be greatly underserved secof lack of infrastructure, lack of funding, transportation, den quality den safety, wey dey make skilled specialty care luxury often those dem be rich per go fi leave de country go attain am.

He join de University of Ghana Medical School as lecturer for 2000 insyd wey secof ein hard work dem promote am associate professor de same year. Dem make am professor for 2002 insyd. He san so serve as de head of de department of surgery for de University of Ghana Medical School, prior to ein appointment as de chief executive for Korle-Bu Teaching Hospital for 2002 insyd. Dem elect am go de Ghana Academy of Arts and Sciences for December 2002 insyd wey he give ein inaugural lecture de year wey dey follow. Frimpong-Boateng sanso dey run charitable foundation, de *Ghana Heart Foundation*, wey be responsible dem dey pay give heart surgery give sam indigent Ghanaians wey dey under ein care plus support from ein donors.

## Politics
For March 2006 insyd, Frimpong-Boateng announce ein intention make he seek de candidate of de New Patriotic Party (NPP) give de December 2008 National Presidential Elections. Dem make documentaries about ein life den ein hopes, but for de end, na de candidate dem elect be Nana Akufo-Addo.

Regardless of ein results, he declare he still dey concern plus political issues in relation go education den health problems. He later go regret say political corruption for Ghana insyd be too much wey he say dat for ein opinion politicians no dey take social priorities go account, especially de need of technology. After de 2016 election an dem appoint am as de Minister give Environment and Natural Resources from de year 2017 go 2021.

## Current involvements
Frimpong-Boateng speak for de World Summit Awards Grand Jury dem hold for Accra, Ghana insyd from 3 November 2018 go 7 November 2018. He mention ein confidence insyd digital transformation give growth for de country insyd.

## Achievements

* 1992 – He establish de National Cardio Thoracic Centre wey now nu de West African College of Surgeons recognise am make e train heart surgeons, cardiologists, cardiac anaesthetists, operating room nurses, intensive care nurses, cardiac technicians, den oda cardiothoracic technicians.(1992)
* He perform de first open-heart surgery for Ghana insyd wey he use de heart-lung-machine.
* He establish de Ghana Heart Foundation make e raise funds assist those wey no fi afford de cost of heart surgery.
* 1999 – Chartered Institute of Marketing, Ghana (CIMG) Marketing Man of de Year
* 10 September 2004 – Honorary Doctor of Science degree from de University of Education, Winneba.

## Awards

* Certificate of appreciation from Orphanage International Ministry secof ein humanitarian service to Cardio Centre at Korle-Bu Teaching Hospital den to society for Ghana insyd at large especially orphan children 27 July 2002.
* Recognition award from Soviet (CIS) trained doctors association secof ein devoted den meritorious service to Ghana, 5 December 2001.
* Certificate of Distinction from Sapphire Ghana Ltd. Secof ein outstanding contribution to National Development, August 1999.
* Award from Enterprise Insurance Company, Ghana secof ein efforts, achievements, perseverance den success, 1999.
* Millennium Excellence Award Recipient as personality of de decade, December 1999.
* Chartered Institute of Marketing, Ghana, Marketing Man of de Year 1999.
* Co-recipient of de 2003 special award from de Ghana Chartered Institute of Marketing to de Centre for Technology-Driven Economic Development (CTED).
* Recognition award from de civil service of Ghana for meritorious services he render to de Ghana Civil Service den de people of Ghana, 1998.

* St Luke's Day award from de Sr. Michael den All Saints Anglican Church Korle Gonno, Accra, Ghana for distinguished service as a medical doctor for de service of de Lord, 1993.
* Nobles International Award secof ein as eminent West African wey dey believe for Honesty, Integrity den Accountability insyd, 28 November 2003.
* UN Volunteers Certificate of appreciation secof ein voluntary contribution to national development, International Voluntary Day, 5 December 2005.
* Asante of Honour Award Otumfuo Asantehene, dey present am, 25 November 2005.
*Personality of de year award 2004, by de People of de Western Region for Ghana secof ein outstanding contribution towards de Development den promotion of Ghana, Sept 2005.
*Personality of de Decade, de Millennium Excellence Foundation 2005 award am.
*Legend of de Year, dem award for de 2017 People's Choice Practitioners Honours, Media Men Ghana organise am

## Ein life matter
Frimpong-Boateng den ein wifey, Agnes, get five kiddies, one wey be promising athlete.

Frimpong-Boateng be farmer. He establish de first ostrich farm for Ghana insyd, for de village of Dedukope, wey dey Volta Region for Ghana. He sanso dey grow jatropha wey dem dey extract de oil for de production of bio-diesel. Frimpong-Boateng dey run CNC machine tool centre wey be able make e produce spare parts plus computer precision for de Free Zones enclave wey dey de port city for Tema.

He be Christian. He claim say ein work for de foundation of de National Cardiothoracic Centre be God ein purpose for ein life make he do am wey he dey believe say ein purpose of creation wey he be grateful, wey he declare say Ghana dey hia "God-fearing" man make he lead de country. He quote Albert Einstein dey talk say: "I want to know God's thoughts; the rest are details." For 2011 insyd, for ein 60s insyd, he consider ein body man wey he tron plus passion "by God’s grace."

## Publications

* Frimpong-Boateng, Kwabena (2000). *Deep down my heart. A history of cardiothoracic surgery in Ghana*. Accra: K. Frimpong-Boateng. ISBN 978-9988-0-0398-2. OCLC 50006257.
* Frimpong-Boateng, Kwabena, Samuel K. Owusu, J. O. M. Pobee (2006), *Medicine*, Ghana Academy of Arts and Sciences. ISBN 9964969201; 9789964969202
* Frimpong-Boateng, Kwabena (2015), "Taming a Monster".

## References


## External links
Wikimedia Commons get media wey dey relate to ******.

* Personal website of Kwabena Frimpong-Boateng
* Norimitsu Onishi, "Accra Journal; A Mender of Hearts Finds Fulfillment at Home", *The New York Times*, 5 August 1999.
* Cardiopulmonary bypass in sickle cell anaemia without exchange transfusion
* Prof Kwabena Frimpong-Boateng Video Interviews